
נוסח מודעה לעיתון

הנדון: מכרז פומבי לבחירת יועץ מומחה - אגף דיפלומטיה ציבורית משרד החוץ
משרד החוץ מבקש לקבל הצעות מיועצים מומחים במסגרת מכרז פומבי כמפורט להלן. ההתקשרות הנדרשת הינה עם יועץ מקצועי שיגיש שירותים כספק חיצוני עבור אגף דיפלומטיה ציבורית. השירות יוגש באופן אישי על ידי היועץ שייבחר. להלן פירוט:
מכרז פומבי 07/2020 - יועץ למרחב המקוון
יועץ מומחה לתחום המרחב המקוון – אשר יגיש למשרד שירותים מקצועיים הכוללים בין היתר סיוע בגיבוש דפוסי פעולה לקידום מערך ההסברה והדיפלומטיה המסורתית והחדשה, על סמך היכרותו עם המגמות הקיימות והמגמות הצפויות בתחומי המרחב המקוון והמרחב הדיגיטאלי. המכרז מופנה ליועצים שעסקו במשך 4 שנים ויותר בביצוע מחקרים /  פרויקטים הכוללים ניתוח מעמיק של המרחב המקוון והדיגיטלי,  בתחומי המדיה החברתית, הפרסום והשיווק. על המועמד להציג ניסיון קודם, בין היתר בתחומי רכש מדיה חברתית גלובלית,  הפצת תכנים בסביבה מקוונת, ניסיון בתחום הקריאייטיב בעולמות הדיגיטל.
את חוברת המכרז (כולל טופס הרשמה למכרז, פירוט תנאי הסף להשתתפות, מפרט שירותים ותנאי תמורה) ניתן לקבל דרך אתר האינטרנט של המשרד בכתובת: משרד החוץ GOV פרסומים או בכתובת https://bit.ly/2R1rzrl.
קיימת חובת הרשמה למכרז על ידי שליחת טופס הרשמה לדוא"ל michrazim@mfa.gov.il. מציע שלא ישלח את טופס ההרשמה למשרד, לא יקבל מענה לשאלות הבהרה ו/או עדכון בנושא מועד הגשת ההצעות וכד', ויהיה מנוע מהעלאת טענה כלשהי כלפי המשרד בקשר לאי קבלת הודעה על שינויים אפשריים בתנאי המכרז (מובהר כי עדכונים אלה יופיעו גם באתר האינטרנט הנ"ל).
[bookmark: _GoBack]שאלות הבהרה בקשר למכרז ניתן להפנות לכתובת דוא"ל הנ"ל עד ליום 17.01.2021.
את ההצעה בצירוף כל המסמכים הדרושים יש להגיש באמצעות חוברת כרוכה, בשני עותקים במעטפה סגורה. על המעטפה להימצא בתוך תיבת המכרזים המתאימה, המוצבת בכניסה לשער הדואר הדיפלומטי של המשרד, רחוב בנק ישראל 5 בקרית הממשלה בירושלים, לא יאוחר מיום א' 07.02.2021 בשעה 12:00. בתקופת הסגר תיבת המכרזים מוצבת בשער הטקס בכניסה למשרד החוץ מכיוון רחוב יואל זוסמן מול בית המשפט העליון. 
האחריות על הכנסת ההצעה לתוך תיבת המכרזים חלה על המציע ועל המציע בלבד. הגשת הצעות לתיבת המכרזים אפשרית החל ממועד קבלת מענה לשאלות הבהרה. תתכן דחייה במועד האחרון להגשת הצעות לצורך הפצת מענה לשאלות הבהרה. הודעה תועבר לכל מציע שירשם לאחד המכרזים.
המשרד רשאי שלא לקבל כל הצעה שהיא ו/או לבטל את המכרז מבלי להכריז על זוכה כלשהו ומבלי שיהיה חייב בתשלום תמורה או פיצוי למי מהמציעים. הפרטים המתוארים בהודעה זו הם תמציתיים וכלליים וההוראות המופיעות בחוברת המכרז עצמה הן אלה שתחייבנה את המשרד ואת המציע. 

